ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
സംവിധാനങ്ങളുടെയും പ്രവർത്തനങ്ങളുടെയും ഏകീകരണത്തിലൂടെ 'ഏക് ഭാരത് ശ്രേഷ്ഠ ഭാരത്' വിശദീകരിച്ച് പ്രധാനമന്ത്രി
ഡല്ഹി മെട്രോയുടെ ഡ്രൈവര്രഹിത മെട്രോ സേവനങ്ങള് ഉദ്ഘാടനം ചെയ്തതിനൊപ്പം ഡല്ഹി മെട്രോയിലെ എയര്പോര്ട്ട് എക്സ്പ്രസ് ലൈനിലേക്കുള്ള ദേശീയ കോമണ് മൊബിലിറ്റി കാര്ഡ് വിപുലീകരണത്തിനും പ്രധാനമന്ത്രി ശ്രീ നരേന്ദ്ര മോദി തുടക്കമിട്ടു. കഴിഞ്ഞ വര്ഷം അഹമ്മദാബാദിലാണ് കാര്ഡിനു തുടക്കം കുറിച്ചത്. ഉദ്ഘാടന വേളയില് 'മിനിമം ഗവണ്മെന്റ്-മാക്സിമം ഗവേണന്സ്' എന്ന തന്റെ ആശയത്തെക്കുറിച്ചു പ്രധാനമന്ത്രി വിശദീകരിച്ചു. 'ഏക് ഭാരത്, ശ്രേഷ്ഠ ഭാരത്' എന്ന വീക്ഷണത്തിനു കരുത്തുപകരുന്നതിനായുള്ള സംവിധാനങ്ങളുടെയും പ്രക്രിയകളുടെയും സംയോജനമാണിത്.
ആധുനികവല്ക്കരണത്തിന് സമാനമായ നിലവാരവും സൗകര്യങ്ങളും ഒരുക്കുന്നത് വളരെ പ്രധാനമാണെന്ന് പ്രധാനമന്ത്രി പറഞ്ഞു. ദേശീയ തലത്തിലുള്ള കോമണ് മൊബിലിറ്റി കാര്ഡ് ഈ ദിശയിലെ സുപ്രധാന ഘട്ടമാണ്. ഈ കാര്ഡ് യാത്ര ചെയ്യുന്നിടത്തെല്ലാം, അത് ഏത് പൊതുഗതാഗതമാര്ഗ്ഗമാണെങ്കിലും, ഉപയോഗിക്കാനാകും.
കോമണ് മൊബിലിറ്റി കാര്ഡ് ഉദാഹരണമാക്കി 'ജീവിത സൗകര്യങ്ങള്' മെച്ചപ്പെടുത്തുന്നതിനായി എല്ലാ സംവിധാനങ്ങളും പ്രക്രിയകളും ഏകീകരിക്കുന്നതിനെക്കുറിച്ച് പ്രധാനമന്ത്രി വിശദീകരിച്ചു. അത്തരം സംവിധാനങ്ങളുടെ ഏകീകരണത്തിലൂടെ രാജ്യത്തിന്റെ കരുത്ത് കൂടുതല് കാര്യക്ഷമവുമായ രീതിയില് ഉപയോഗപ്പെടുത്താനാകും. ''ഒരു രാഷ്ട്രം, ഒരു മൊബിലിറ്റി കാര്ഡ് പോലെ, നമ്മുടെ സര്ക്കാര് കഴിഞ്ഞ വര്ഷങ്ങളില് രാജ്യത്തിന്റെ സംവിധാനങ്ങളെ ഏകോപിപ്പിക്കുന്നതിന് നിരവധി കാര്യങ്ങള് ചെയ്തിട്ടുണ്ട്,'' പ്രധാനമന്ത്രി പറഞ്ഞു.
ഒരു രാജ്യം, ഒരു ഫാസ്റ്റ്ടാഗ് രാജ്യമെമ്പാടുമുള്ള ദേശീയപാതകളില് യാത്രാതടസ്സമൊഴിവാക്കി. ഇത് യാത്രക്കാരെ ഗതാഗതക്കുരുക്കിൽനിന്നും കാലതാമസങ്ങളില് നിന്നും രക്ഷിച്ചു. ഒരു രാഷ്ട്രം ഒരു നികുതി, അതായത് ജിഎസ്ടി, നികുതി സമ്പ്രദായത്തിലെ സങ്കീര്ണതകള് അവസാനിപ്പിക്കുകയും പരോക്ഷ നികുതി സമ്പ്രദായത്തില് ഏകീകൃത സ്വഭാവം കൈവരിക്കുകയും ചെയ്തു. ഒരു രാജ്യം, ഒരു പവര് ഗ്രിഡ്, രാജ്യത്തിന്റെ എല്ലാ ഭാഗങ്ങളിലും ആവശ്യമുള്ളത്ര, തുടര്ച്ചയായ വൈദ്യുതി ലഭ്യത ഉറപ്പാക്കി വൈദ്യുതി നഷ്ടം കുറച്ചു.
പാചകവാതകാധിഷ്ഠിത ജീവിതവും സമ്പദ്വ്യവസ്ഥയും സ്വപ്നം മാത്രം കണ്ടിരുന്നയിടങ്ങളില് ഒരു രാജ്യം, ഒരു ഗ്യാസ് ഗ്രിഡ്, ഉപയോഗിച്ച് തടസ്സമില്ലാത്ത ഗ്യാസ് കണക്റ്റിവിറ്റി ഉറപ്പാക്കുന്നു. ഒരു രാഷ്ട്രം, ഒരു ആരോഗ്യ ഇന്ഷുറന്സ് പദ്ധതി അതായത് ആയുഷ്മാന് ഭാരത്, വഴി ഇന്ത്യയില് നിന്നുള്ള ദശലക്ഷക്കണക്കിനുപേര് രാജ്യത്ത് എവിടെയും ചികിത്സ തേടുന്നു. ഒരിടത്ത് നിന്ന് മറ്റൊരിടത്തേക്ക് മാറുന്ന പൗരന്മാര്ക്ക് ഒരു രാഷ്ട്രം, ഒരു റേഷന് കാര്ഡ് വഴി പുതിയ റേഷന് കാര്ഡുകള് ലഭിക്കുന്നതുമായി ബന്ധപ്പെട്ടുണ്ടാകുന്ന പ്രശ്നങ്ങളില് നിന്നു മോചനം ലഭിച്ചു. അതുപോലെ, ഇ-നാം പോലുള്ള പുതിയ കാര്ഷിക പരിഷ്കാരങ്ങളുടെയും ക്രമീകരണങ്ങളുടെയും സഹായത്തോടെ രാജ്യം ഒരു രാഷ്ട്രം, ഒരു കാര്ഷിക വിപണി എന്ന ദിശയിലേക്ക് നീങ്ങുകയാണ് -പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
തുർക്കി ഭൂകമ്പത്തിൽ പ്രധാനമന്ത്രി അനുശോചിച്ചു
തുർക്കിയിലെ ഭൂകമ്പത്തെ തുടർന്നുണ്ടായ ജീവഹാനിയിലും വസ്തുവകകളുടെ നാശത്തിലും പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
തുർക്കി പ്രസിഡന്റിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"തുർക്കിയിലുണ്ടായ ഭൂകമ്പത്തിലെ ജീവഹാനിയും വസ്തുവകകളുടെ നാശനഷ്ടങ്ങളും വേദനിപ്പിക്കുന്നു. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. ഈ ദുരന്തത്തിൽ ഇന്ത്യ തുർക്കിയിലെ ജനങ്ങളോട് ഐക്യദാർഢ്യം പ്രകടിപ്പിക്കുന്നു. അതിനെ നേരിടാൻ സാധ്യമായ എല്ലാ സഹായവും നൽകാൻ തയ്യാറാണ്. ."
-ND-
(
രാജ്യരക്ഷാ മന്ത്രാലയം
ഉഭയകക്ഷി പ്രതിരോധ പങ്കാളിത്തം ശക്തിപ്പെടുത്തുന്നതിനായി പ്രതിരോധ മന്ത്രി ശ്രീ രാജ്നാഥ് സിംഗും കൊറിയൻ പ്രതിരോധ മന്ത്രിയും യോഗം ചേർന്നു.
ന്യൂഡൽഹി , മാർച്ച് 26,2021
രാജ്യരക്ഷാ മന്ത്രി ശ്രീ രാജ്നാഥ് സിങ്ങും കൊറിയൻ പ്രതിരോധ മന്ത്രി സുഹ് വൂക്കും തമ്മിൽ 2021 മാർച്ച് 26 ന് ന്യൂഡൽഹിയിൽ നടന്ന പ്രതിരോധ സഹകരണം സംബന്ധിച്ച ഉഭയകക്ഷി ചർച്ചകൾക്ക് വിജയകരമായ പരിസമാപ്തി. കഴിഞ്ഞ കുറച്ച് വർഷങ്ങളായി ഇന്ത്യയും റിപ്പബ്ലിക്ക് ഓഫ് കൊറിയയും തമ്മിലുള്ള പ്രതിരോധ-സുരക്ഷാ സഹകരണം ഗണ്യമായി വർദ്ധിച്ചിട്ടുണ്ട്.ദീർഘകാലമായുള്ള ഉഭയകക്ഷി പ്രതിരോധ പങ്കാളിത്തം ശക്തിപ്പെടുത്തുന്നതിനുള്ള വഴികളും ഉഭയകക്ഷി പ്രതിരോധ സഹകരണത്തിന്റെ പുതിയ മേഖലകളും ഏറ്റവും പുതിയ ചർച്ചകളിൽ പ്രതിപാദ്യങ്ങളായി.
മൂന്ന് സേനാവിഭാഗങ്ങൾ , പ്രതിരോധ സാങ്കേതികവിദ്യയും വ്യവസായവും കൈകാര്യം ചെയ്യുന്ന സ്ഥാപനങ്ങൾ എന്നിവ തമ്മിലുമുള്ള ഉഭയകക്ഷി പ്രതിരോധ സഹകരണത്തിന്റെ അളവിലും വ്യാപ്തിയിലും ഗണ്യമായി വർദ്ധനവുണ്ടായിട്ടുണ്ടെന്ന് ശ്രീ രാജ്നാഥ് സിങ്ങും സുഹ് വൂക്കും വ്യക്തമാക്കി.ബഹുമുഖമായ വേദികളിൽ സഹകരിക്കാവുന്ന പൊതു മേഖലകൾ ഇരു രാജ്യങ്ങളും കണ്ടെത്തിയിട്ടുണ്ട്.
സംയുക്ത സേന മേധാവി ജനറൽ ബിപിൻ റാവത്ത്, നാവികസേന മേധാവി അഡ്മിറൽ കരൺബീർ സിംഗ്, വ്യോമസേന മേധാവി എയർ ചീഫ് മാർഷൽ ആർ കെ എസ് ഭദൗരിയ, കരസേന മേധാവി ജനറൽ എം എം നരവനെ, മുതിർന്ന ഉദ്യോഗസ്ഥർ തുടങ്ങിയവർ ഇന്ത്യൻ പ്രതിനിധി സംഘത്തിന്റെ ഭാഗമായി.
നേരത്തെ ദില്ലി കന്റോൺമെന്റിൽ, ശ്രീ രാജ്നാഥ് സിങ്ങും സുഹ് വുക്കും സംയുക്തമായി ഇന്ത്യ-കൊറിയ സൗഹൃദ പാർക്ക് ഉദ്ഘാടനം ചെയ്തു.കൊറിയൻ യുദ്ധസമയത്ത് ഇന്ത്യൻ സൈന്യം ലഭ്യമാക്കിയ വൈദ്യസഹായ ദൗത്യത്തെ അനുസ്മരിക്കുന്നതിനാണ് പാർക്ക് സജ്ജമാക്കിയിരിക്കുന്നത്.
IE/SKY
(Visitor Counter : 203
പ്രധാനമന്ത്രിയുടെ ഓഫീസ്
ജി 20 ഉച്ചകോടിയിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പ്രാരംഭ പരാമർശങ്ങളുടെ പൂർണരൂപം
ശ്രേഷ്ഠരേ,
ആദരണീയരേ,
നമസ്കാരം!
ഔപചാരികമായ നടപടികൾ ആരംഭിക്കുന്നതിന് മുമ്പ്, മൊറോക്കോയിൽ അൽപ്പം മുമ്പ് ഉണ്ടായ ഭൂകമ്പത്തിൽ ദുരിതമനുഭവിക്കുന്ന ജനതയോട്, നമ്മുടെ എല്ലാവരുടെയും പേരിൽ, എന്റെ മനസിൽ തൊട്ടുള്ള അനുശോചനം അറിയിക്കാൻ ഞാൻ ആഗ്രഹിക്കുന്നു. പരിക്കേറ്റ എല്ലാവരും വേഗം സുഖം പ്രാപിക്കട്ടെ എന്ന് പ്രാർഥിക്കുന്നു. ഈ ദുഷ്കര വേളയിൽ ലോകസമൂഹമാകെ മൊറോക്കോയ്ക്കൊപ്പമുണ്ട്. അവർക്ക് സാധ്യമായ എല്ലാ സഹായവും നൽകാൻ ഞങ്ങൾ തയ്യാറാണ്.
ശ്രേഷ്ഠരേ,
ആദരണീയരേ,
ജി-20യുടെ അധ്യക്ഷപദവിയിലുള്ള രാജ്യം എന്ന നിലയിൽ, ഇന്ത്യ നിങ്ങളെയേവരെയും ഊഷ്മളമായി സ്വാഗതം ചെയ്യുന്നു.
ഇന്ന് നാം ഒത്തുകൂടിയ ഈ സ്ഥലത്തു നിന്ന് ഏതാനും കിലോമീറ്റർ അകലെ, ഏകദേശം 2500 വർഷം പഴക്കമുള്ള ഒരു സ്തംഭം നിലകൊള്ളുന്നുണ്ട്. ഈ സ്തംഭത്തിൽ പ്രാകൃത ഭാഷയിൽ ആലേഖനം ചെയ്തിട്ടുള്ള വാക്കുകൾ ഇതാണ്:
‘ഹേവം ലോകസാ ഹിതമുഖേ തി,
അഥ ഇയം നാതിസു ഹേവം’
അതായത്,
‘മനുഷ്യരാശിയുടെ ക്ഷേമവും സന്തോഷവും എല്ലായ്പോഴും ഉറപ്പാക്കണം’.
2500 വർഷംമുമ്പ്, ലോകത്തിനാകെ ഭാരതഭൂമി നൽകിയ സന്ദേശമാണിത്.
ഈ സന്ദേശം അനുസ്മരിച്ച് നമുക്ക് ഈ ജി-20 ഉച്ചകോടിക്കു തുടക്കമിടാം.
21-ാം നൂറ്റാണ്ട് ലോകത്തിനാകെ പുതിയ ദിശാബോധം നൽകാൻ കഴിവുള്ള കാലഘട്ടമാണ്. വർഷങ്ങൾ പഴക്കമുള്ള വെല്ലുവിളികൾ നമ്മിൽ നിന്ന് പുതിയ പരിഹാരങ്ങൾ ആവശ്യപ്പെടുന്ന സമയമാണിത്. അതിനാൽ, മാനവകേന്ദ്രീകൃത സമീപനത്തോടെ നമ്മുടെ എല്ലാ ഉത്തരവാദിത്വങ്ങളും നിറവേറ്റി നാം മുന്നോട്ട് പോകണം.
സുഹൃത്തുക്കളേ,
കോവിഡ് -19നുശേഷം, വിശ്വാസത്തിന്റെ അഭാവം എന്ന വലിയ പ്രതിസന്ധിയാണ് ലോകത്ത് വന്നിട്ടുള്ളത്. സംഘർഷം വിശ്വാസരഹിതമായ ഈ അവസ്ഥയുടെ ആഴം വർധിപ്പിച്ചു.
കോവിഡിനെ മറികടക്കാൻ നമുക്കു കഴിയുന്നതുപോലെ, പരസ്പരവിശ്വാസത്തിന്റെ ഈ പ്രതിസന്ധിയെയും നമുക്ക് മറികടക്കാനാകും.
ഇന്ന്, ജി-20 അധ്യക്ഷപദം എന്ന നിലയിൽ, ആഗോളതലത്തിലെ ഈ വിശ്വാസക്കുറവിനെ ആഗോള വിശ്വാസവും ആത്മവിശ്വാസവുമാക്കി മാറ്റാൻ ഇന്ത്യ ലോകത്തെയാകെ ക്ഷണിക്കുകയാണ്.
നാമെല്ലാവരും കൂട്ടായി മുന്നോട്ടു പോകേണ്ട സമയമാണിത്. ‘ഏവര്ക്കുമൊപ്പം, ഏവരുടെയും വികസനം, ഏവരുടെയും വിശ്വാസം, കൂട്ടായ പരിശ്രമം’ എന്ന തത്വം നമുക്കേവർക്കും വഴികാട്ടിയാകും.
പ്രക്ഷുബ്ധമായ ആഗോള സമ്പദ്വ്യവസ്ഥയാകട്ടെ,
അതല്ലെങ്കിൽ വടക്ക്-തെക്ക് വിഭജനമാകട്ടെ,
അല്ലെങ്കിൽ കിഴക്കും പടിഞ്ഞാറും തമ്മിലുള്ള ദൂരമാകട്ടെ,
ഭക്ഷണം, ഇന്ധനം, വളം എന്നിവയുടെ പരിപാലനമാകട്ടെ,
അല്ലെങ്കിൽ ഭീകരവാദവും സൈബർ സുരക്ഷയും കൈകാര്യം ചെയ്യലാകട്ടെ,
അതല്ലെങ്കിൽ ആരോഗ്യം, ഊർജം, ജലസുരക്ഷ എന്നിവ ഉറപ്പുവരുത്തുന്നതാകട്ടെ,
വർത്തമാനകാലത്തിനായി മാത്രമല്ല, ഭാവി തലമുറയ്ക്കും വേണ്ടി, ഈ വെല്ലുവിളികൾക്കുള്ള മൂർത്തമായ പരിഹാരങ്ങളിലേക്ക് നാം നീങ്ങണം.
സുഹൃത്തുക്കളേ,
ഇന്ത്യയുടെ ജി-20 അധ്യക്ഷത രാജ്യത്തിനകത്തും പുറത്തും ഉൾപ്പെടുത്തലിന്റെ പ്രതീകമായി മാറിയിരിക്കുന്നു. ഇത് ‘ഏവർക്കുമൊപ്പം’ എന്ന മനോഭാവത്തെ പ്രതിനിധാനം ചെയ്യുന്നു.
ഇത് ‘ജനങ്ങളുടെ ജി-20’ ആയി മാറി. ദശലക്ഷക്കണക്കിന് ഇന്ത്യക്കാർ ഇതിന്റെ ഭാഗമായിട്ടുണ്ട്.
രാജ്യമെമ്പാടുമുള്ള 60 ലധികം നഗരങ്ങളിലായി 200-ലധികം യോഗങ്ങൾ നടന്നിട്ടുണ്ട്.
ജി-20യിൽ ആഫ്രിക്കൻ യൂണിയന് സ്ഥിരാംഗത്വം നൽകാൻ ഇന്ത്യ നിർദേശിച്ചത് ‘ഏവർക്കുമൊപ്പം’ എന്ന ആശയത്തിന്റെ അടിസ്ഥാനത്തിലാണ്. ഈ നിർദേശത്തോട് നാമെല്ലാവരും യോജിക്കുന്നുവെന്ന് ഞാൻ വിശ്വസിക്കുന്നു.
നിങ്ങളുടെ സമ്മതത്തോടെ, തുടർ നടപടികളുമായി നാം മുന്നോട്ടു പോകുന്നതിന് മുമ്പ്, ആഫ്രിക്കൻ യൂണിയൻ അധ്യക്ഷനെ ജി-20 സ്ഥിരാംഗമായി അവരുടെ സ്ഥാനം ഏറ്റെടുക്കാൻ ഞാൻ ക്ഷണിക്കുന്നു.
NS
(
ഗിരിവര്ഗ്ഗകാര്യ മന്ത്രാലയം
ഗിരിവര്ഗ്ഗ കരകൗശലത്തൊഴിലാളികള്ക്ക് സൗജന്യ റേഷന് കിറ്റുകള് നല്കാന് ആര്ട്ട് ഓഫ് ലിവിങ് ഫൗണ്ടേഷനുമായി കൈകോര്ത്ത് ട്രൈഫെഡ്
(ഗിരിവര്ഗ്ഗ സംരംഭങ്ങളെ പ്രോത്സാഹിപ്പിക്കുന്നതിന്റെ ഭാഗമായി കേന്ദ്ര ഗിരിവര്ഗ്ഗകാര്യ മന്ത്രാലയത്തിനു കീഴിലെ ട്രൈഫെഡും ആര്ട്ട് ഓഫ് ലിവിങ് ഫൗണ്ടേഷനും ധാരണാപത്രം ഒപ്പുവച്ചു. വിവിധ സംഘടനകളുടെ പരിപാടികളില് സഹകരിച്ചു പ്രവര്ത്തിക്കുന്നതിനാണ് ധാരണാപത്രം ഒപ്പുവച്ചത്. സഹായം തേടുന്ന ട്രൈബ്സ് ഇന്ത്യ കരകൗശലത്തൊഴിലാളികള്ക്കു സൗജന്യ റേഷന് കിറ്റുകള് വിതരണം ചെയ്യാമെന്നും ആര്ട്ട് ഓഫ് ലിവിങ് ഫൗണ്ടേഷന് ഉറപ്പു നല്കി.
സൗജന്യ റേഷന് കിറ്റുകള് ആവശ്യമുള്ളവരുടെ പട്ടിക ട്രൈഫെഡിന്റെ പ്രാദേശിക കാര്യാലയങ്ങള് തയ്യാറാക്കിയിട്ടുണ്ട്. രാജ്യമെമ്പാടുമുള്ള 9409 ഗിരിവര്ഗ്ഗ കരകൗശലത്തൊഴിലാളികള്ക്കാണ് സഹായം ലഭ്യമാക്കുക. ആര്ട്ട് ഓഫ് ലിവിങ്ങിന്റെ 'ഐ സ്റ്റാന്ഡ് വിത്ത് ഹ്യുമാനിറ്റി' ക്യാമ്പയിന്റെ ഭാഗമായാണ് സഹായം നല്കുന്നത്. എല്ലാ സംസ്ഥാനങ്ങളിലെയും ആര്ട്ട് ഓഫ് ലിവിങ് ഓഫീസുകളുമായി ഏകോപിപ്പിച്ചാണ് സഹായം ഒരുക്കുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(രോഗമുക്തിനിരക്ക് 60 ശതമാനം പിന്നിട്ടു
കഴിഞ്ഞ 24 മണിക്കൂറിനിടെ ഭേദമായത് 20,033 പേര്ക്ക്
രോഗമുക്തരുടെ എണ്ണം ചികിത്സയിലുള്ളവരേക്കാള് 1.5 ലക്ഷത്തില് അധികം
'ടെസ്റ്റ്, ട്രെയ്സ്, ട്രീറ്റ്' നയത്തിന്റെ പശ്ചാത്തലത്തില് കഴിഞ്ഞ 24 മണിക്കൂറിനിടെ നടത്തിയത് 2.4 ലക്ഷത്തിലേറെ പരിശോധനകള്
ന്യൂഡല്ഹി, 03 ജൂലൈ 2020
കോവിഡ് പ്രതിരോധ പ്രവര്ത്തനങ്ങള് വിലയിരുത്താന് ക്യാബിനറ്റ് സെക്രട്ടറി വിളിച്ചുചേര്ത്ത സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും ഉന്നതതല യോഗം ഇന്നു നടന്നു.
രാജ്യത്ത് കോവിഡ് മുക്തി നിരക്ക് 60 ശതമാനം പിന്നിട്ടു. 60.73 ശതമാനമാണ് ഇന്ന് രോഗമുക്തി നിരക്ക്.
സംസ്ഥാനങ്ങള്, കേന്ദ്ര ഭരണപ്രദേശങ്ങള് എന്നിവയ്ക്കൊപ്പം കേന്ദ്രസര്ക്കാര് നടത്തിയ സമയബന്ധിതപ്രവര്ത്തനങ്ങളുടെ ഫലമായാണ് രോഗമുക്തി നേടുന്നവരുടെ എണ്ണം വര്ധിച്ചത്. കഴിഞ്ഞ 24 മണിക്കൂറിനിടെ രാജ്യത്ത് 20,033 പേരാണ് കോവിഡ്-19 രോഗമുക്തരായത്. രാജ്യത്ത് രോഗം ഭേദമായവരുടെ ആകെ എണ്ണം 3,79,891 ആണ്.
നിലവില് 2,27,439 പേരാണ് രാജ്യത്ത് ചികിത്സയിലുള്ളത്.
രാജ്യത്തെ കോവിഡ് മുക്തരുടെ എണ്ണം ചികിത്സയിലുള്ളവരേക്കാള് 1,52,452 എണ്ണം അധികമായി.
'ടെസ്റ്റ്, ട്രെയ്സ്, ട്രീറ്റ്' നയത്തിന്റെ ഭാഗമായി പരിശോധനകള് വേഗത്തിലാക്കിയിരിക്കുകയാണ്. രാജ്യത്തിതുവരെ 93 ലക്ഷത്തോളം പരിശോധന നടത്തിയിട്ടുണ്ട്. കഴിഞ്ഞ 24 മണിക്കൂറിനിടെ 2,41,576 സാമ്പിളാണ് പരിശോധിച്ചത്. ആകെ പരിശോധിച്ച സാമ്പിളുകള്- 92,97,749.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1074 ആയി വര്ധിപ്പിച്ചു. ഗവണ്മെന്റ് ലാബുകളുടെ എണ്ണം 775 ഉം സ്വകാര്യ ലാബുകളുടെ എണ്ണം 299 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 579 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 405 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 90 
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് 10 മീറ്റര് എയര് പിസ്റ്റള് ഇനത്തില് വെള്ളി മെഡല് നേടി വനിതാ ടീമിനു പ്രധാനമന്ത്രിയുടെ അഭിനന്ദനം
ഹാങ്ഷൗ ഏഷ്യന് ഗെയിംസില് 10 മീറ്റര് എയര് പിസ്റ്റള് വനിതാ വിഭാഗത്തില് വെള്ളി മെഡല് നേടിയ ദിവ്യ താഡിഗോള്, ഇഷ സിംഗ്, പാലക് എന്നിവരുടെ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
'' ഏഷ്യന് ഗെയിംസില് ഷൂട്ടിംഗില് മറ്റൊരു മെഡല്! 10 മീറ്റര് എയര് പിസ്റ്റള് വനിതാ വിഭാഗത്തില് വെള്ളി മെഡല് നേടിയ ദിവ്യ താഡിഗോള്, ഇഷ സിങ്, പാലക് എന്നിവര്ക്ക് അഭിനന്ദനങ്ങള്. അവരുടെ ഭാവി പ്രവര്ത്തനങ്ങള്ക്ക് ആശംസകള്. അവരുടെ വിജയം വരാനിരിക്കുന്ന നിരവധി കായിക താരങ്ങളെ പ്രചോദിപ്പിക്കും'', എക്സില് പ്രധാനമന്ത്രി പോസ്റ്റ് ചെയ്തു.
center>
NS
(
പെട്രോളിയം, പ്രകൃതി വാതക മന്ത്രാലയം
ഗുണഭോക്താക്കൾക്ക്/റേഷൻ കാർഡ് ഉടമകൾക്ക് നൽകുന്ന മണ്ണെണ്ണയുടെ ചില്ലറ വിൽപ്പന വില തീരുമാനിക്കുന്നത് സംസ്ഥാന-കേന്ദ്രഭരണപ്രദേശങ്ങളിലെ ഗവൺമെൻറ്റുകൾ
ന്യൂ ഡൽഹി, ഡിസംബർ 20, 2021
ഗുണഭോക്താക്കൾക്ക്/റേഷൻ കാർഡ് ഉടമകൾക്ക് നൽകുന്ന മണ്ണെണ്ണയുടെ ചില്ലറ വിൽപ്പന വില  തീരുമാനിക്കുന്നത് സംസ്ഥാന-കേന്ദ്രഭരണ പ്രദേശങ്ങളിലെ ഗവൺമെൻറ്റുകളാണെന്ന് പെട്രോളിയം പ്രകൃതിവാതക സഹമന്ത്രി ശ്രീ രാമേശ്വർ തെലി ഇന്ന് രാജ്യ സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ അറിയിച്ചു. ചരക്ക് നീക്ക ചെലവുകൾ, മൊത്ത /ചില്ലറ വിൽപ്പന വ്യാപാരി കമ്മീഷൻ തുടങ്ങിയ വിവിധ ഘടകങ്ങൾ കണക്കിലെടുത്തതിന് ശേഷം സംസ്ഥാന-കേന്ദ്രഭരണപ്രദേശങ്ങളിലെ ഗവൺമെൻറ്റുകൾ വില തീരുമാനിക്കുന്നു. 2020 മാർച്ച് 1 മുതൽ അഖിലേന്ത്യ അടിസ്ഥാനത്തിൽ റേഷൻ മണ്ണെണ്ണയുടെ ചില്ലറ വിൽപ്പന വില NIL അണ്ടർ-റിക്കവറി ലെവലിൽ നിലനിർത്തുന്നു.
റേഷൻ മണ്ണെണ്ണ പാചകത്തിനും വെളിച്ചത്തിനും വേണ്ടി ത്രൈമാസ അടിസ്ഥാനത്തിലും, സബ്സിഡിയില്ലാത്ത മണ്ണെണ്ണ വാർഷികാടിസ്ഥാനത്തിലും കേന്ദ്ര ഗവണ്മെന്റ് സംസ്ഥാന-കേന്ദ്രഭരണപ്രദേശങ്ങൾക്കായി അനുവദിക്കുന്നു. സംസ്ഥാന /കേന്ദ്രഭരണ പ്രദേശങ്ങൾക്കുള്ളിലെ പൊതുവിതരണ ശൃംഖലയ്ക്ക് കീഴിൽ മണ്ണെണ്ണയുടെ വിതരണം ബന്ധപ്പെട്ട സംസ്ഥാന-കേന്ദ്രഭരണപ്രദേശങ്ങളുടെ ഉത്തരവാദിത്തമാണ്. വിതരണത്തിന്റെ അളവും മാനദണ്ഡവും തീരുമാനിക്കുന്നത് അതത് സംസ്ഥാന-കേന്ദ്രഭരണപ്രദേശങ്ങളാണ്. എന്നിരുന്നാലും, PDS മണ്ണെണ്ണ കൂടുതലായി അനുവദിച്ചിരിക്കുന്നത് ദാരിദ്ര്യരേഖയ്ക്ക് താഴെയുള്ള കുടുംബങ്ങൾക്കാണ്. ഗാർഹിക എൽപിജി/പിഎൻജി കണക്ഷനുകളുടെ വർദ്ധന, വൈദ്യുതി ലഭ്യത, അനുവദിച്ച മണ്ണെണ്ണ ബന്ധപ്പെട്ട സംസ്ഥാന/കേന്ദ്രഭരണ പ്രദേശങ്ങൾ ഏറ്റെടുക്കാത്തത് തുടങ്ങിയ ഘടകങ്ങൾ കണക്കിലെടുത്ത് 2010-11 മുതൽ മണ്ണെണ്ണ വിഹിതം യുക്തിസഹമായി പുനഃക്രമീകരിച്ചിട്ടുണ്ട്.
RRTN/SKY
(Visitor Counter : 135
പ്രധാനമന്ത്രിയുടെ ഓഫീസ്
യുകെ പ്രധാനമന്ത്രിയായി തിരഞ്ഞെടുക്കപ്പെട്ട ഋഷി സുനക്കിനെ പ്രധാനമന്ത്രി അഭിനന്ദിച്ചു
യുണൈറ്റഡ് കിംഗ്ഡത്തിന്റെ അടുത്ത പ്രധാനമന്ത്രിയായതിന് ഋഷി സുനക്കിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
“ഊഷ്മളമായ അഭിനന്ദനങ്ങൾ ഋഷി സുനക്! നിങ്ങൾ യുകെ പ്രധാനമന്ത്രി ആകുമ്പോൾ, ആഗോള പ്രശ്നങ്ങളിൽ ഒരുമിച്ച് പ്രവർത്തിക്കാനും റോഡ്മാപ്പ് 2030 നടപ്പിലാക്കാനും ഞാൻ ആഗ്രഹിക്കുന്നു. ഞങ്ങളുടെ ചരിത്രപരമായ ബന്ധങ്ങളെ ഒരു ആധുനിക പങ്കാളിത്തമാക്കി മാറ്റുന്നതിനാൽ യുകെ ഇന്ത്യക്കാരുടെ 'ജീവനുള്ള പാലത്തിന്' പ്രത്യേക ദീപാവലി ആശംസകൾ.
പ്രധാനമന്ത്രിയുടെ ഓഫീസ്
'ടൈംലെസ്സ്ലക്ഷ്മണ്' പ്രധാനമന്ത്രി പ്രകാശനം ചെയ്തു
വിഖ്യാതകാര്ട്ടൂണിസ്റ്റ്ആര്.കെ. ലക്ഷ്മണിന്റെകാര്ട്ടൂണുകളെ ആധാരമാക്കിയുള്ളകോഫിടേബിള് ബുക്ക്'ടൈംലെസ്സ്ലക്ഷ്മണ്' പ്രധാനമന്ത്രി ശ്രീ. നരേന്ദ്ര മോദിഇന്ന് പ്രകാശനം ചെയ്തു.തദവസരത്തില്സംസാരിക്കവെ, ഈ അനന്തമായയാത്രയുടെ ഭാഗമാകാന് കഴിഞ്ഞതില് തനിക്ക്സന്തോഷമുണ്ടെന്ന്അദ്ദേഹം പറഞ്ഞു. ലക്ഷ്മണിന്റെരചനകളുടെ ബൃഹത്തായ നിധിയിലേയ്ക്കുള്ളഒരുഉള്ക്കാഴ്ചഈ പുസ്തകംവഴിലഭിക്കുമെന്നതില് പ്രധാനമന്ത്രി സന്തുഷ്ടിരേഖപ്പെടുത്തി.
പതിറ്റാണ്ടുകളിലൂടെയുള്ളലക്ഷ്മണിന്റെകാര്ട്ടൂണുകള് പഠിക്കുന്നത്,കാലഘട്ടത്തിന്റെസാമൂഹ്യശാസ്ത്രവും, സാമൂഹിക-സാമ്പത്തിക പരിതസ്ഥിതികളും മനസിലാക്കുന്നതിനുള്ളഒരു നല്ല മാര്ഗ്ഗമാണെന്ന്അദ്ദേഹംഅഭിപ്രായപ്പെട്ടു.
ഈ ഉദ്യമംകേവലംലക്ഷ്മണിന് വേണ്ടിയോ, അദ്ദേഹത്തിന്റെസ്മരണയ്ക്ക്വേണ്ടിയോമാത്രമല്ലെന്ന് പ്രധാനമന്ത്രി പറഞ്ഞു. ലക്ഷ്മണിന്റെചെറിയഒരംശംകോടിക്കണക്കിന് ജനങ്ങള്ക്കുള്ളില്ജീവിക്കുന്നതായിഅദ്ദേഹംചൂണ്ടിക്കാട്ടി.
ലക്ഷ്മണിന്റെകാര്ട്ടൂണുകളിലെ സാധാരണക്കാരന്കാലഹരണപ്പെടാത്തതുംഇന്ത്യ മുഴുവന് ഉള്ക്കൊള്ളുന്നതുമാണെന്ന് പ്രധാനമന്ത്രി പറഞ്ഞു. എല്ലാഇന്ത്യാക്കാര്ക്കും, എല്ലാതലമുറയില്പ്പെട്ട ജനങ്ങള്ക്കുംഅദ്ദേഹത്തിന്റെവികാരങ്ങള് മനസിലാക്കാന് കഴിഞ്ഞിട്ടുണ്ടെന്നും ശ്രീ. നരേന്ദ്ര മോദികൂട്ടിച്ചേര്ത്തു. സാധാരണക്കാരനെ കേന്ദ്ര ബിന്ദുവാക്കികൊണ്ട്പത്മാ പുരസ്ക്കാര നിര്ണ്ണയ പ്രക്രിയയില് എപ്രകാരമാണ്മാറ്റംവരുത്തിയതെന്നും പ്രധാനമന്ത്രി വിശദീകരിച്ചു.
(ND/MRD
ന്യൂനപക്ഷകാര്യ മന്ത്രാലയം
വർഷാന്ത്യ അവലോകനം: ന്യൂനപക്ഷകാര്യ മന്ത്രാലയം
സ്കോളർഷിപ്പ് സ്കീമുകൾ
വിജ്ഞാപനം ചെയ്യപ്പെട്ട ന്യൂനപക്ഷ സമുദായങ്ങളിലെ വിദ്യാർത്ഥികളുടെ വിദ്യാഭ്യാസ ശാക്തീകരണത്തിനായി ന്യൂനപക്ഷകാര്യ മന്ത്രാലയം മൂന്ന് സ്കോളർഷിപ്പ് പദ്ധതികൾ നടപ്പിലാക്കുന്നു:  പ്രീ-മെട്രിക് സ്കോളർഷിപ്പ്;  പോസ്റ്റ്-മെട്രിക് സ്കോളർഷിപ്പ്; കൂടാതെ  മെറിറ്റ്-കം-മീൻസ് അടിസ്ഥാനമാക്കിയുള്ള സ്കോളർഷിപ്പ്.
സ്കോളർഷിപ്പ് പദ്ധതികളിൽ സുതാര്യത മെച്ചപ്പെടുത്തുന്നതിന്, 2016-17 കാലയളവിൽ സ്കോളർഷിപ്പുകൾ നീട്ടുന്നതിനായി ന്യൂനപക്ഷകാര്യ മന്ത്രാലയം ഉൾപ്പെടെയുള്ള കേന്ദ്ര ഗവൺമെന്റിന്റെ വിവിധ മന്ത്രാലയങ്ങൾക്കായി ദേശീയ സ്കോളർഷിപ്പ് പോർട്ടൽ 2.0 ന്റെ പുതിയതും പരിഷ്കരിച്ചതുമായ പതിപ്പ് ആരംഭിച്ചു. ഈ മന്ത്രാലയത്തിന്റെ മുകളിൽ പറഞ്ഞ മൂന്ന് സ്കോളർഷിപ്പ് പദ്ധതികളും NSP 2.0 പോർട്ടലിൽ ലഭ്യമാണ്. ഡയറക്ട് ബെനിഫിറ്റ് ട്രാൻസ്ഫർ രീതി വഴിയാണ് സ്കോളർഷിപ്പുകൾ വിദ്യാർത്ഥികളുടെ ബാങ്ക് അക്കൗണ്ടിലേക്ക് കൈമാറ്റം ചെയ്യുന്നത്. ആധാർ നമ്പറുകൾ ലഭ്യമാകുന്നിടത്തെല്ലാം, വിദ്യാർത്ഥികളുടെ ബാങ്ക് അക്കൗണ്ടുകൾ ലിങ്ക് ചെയ്യുകയും അത്തരം അക്കൗണ്ടുകളിലേക്ക് സ്കോളർഷിപ്പുകൾ മാറ്റുകയും ചെയ്യുന്നു.
പി എം വികാസ്.
ന്യൂനപക്ഷകാര്യ മന്ത്രാലയത്തിന്റെ നിലവിലുള്ള സീഖോ ഔർ കമാവോ , USTTAD, ഹമാരി ധരോഹർ, നയി റോഷിനി, നയിമൻസിൽ എന്നീ അഞ്ച് പദ്ധതികൾ സംയോജിപ്പിക്കുന്ന പ്രധാനമന്ത്രി വിരാസത് കാ സംവർദ്ധൻ  പദ്ധതി, വിഭാവനം ചെയ്തു. കരകൗശലത്തൊഴിലാളി കുടുംബങ്ങൾ, സ്ത്രീകൾ, യുവാക്കൾ, ഭിന്നശേഷിക്കാർ എന്നിവർക്ക് പ്രത്യേക ശ്രദ്ധ നൽകിക്കൊണ്ട്, എല്ലാ ന്യൂനപക്ഷ സമുദായങ്ങളിൽ നിന്നുമുള്ള ഗുണഭോക്താക്കളെ ലക്ഷ്യമിട്ട്, കുടുംബ കേന്ദ്രീകൃത സമീപനമാണ് പിഎം വികാസ് ലക്ഷ്യമിടുന്നത്.
ഉസ്റ്റാഡ് 
ന്യൂനപക്ഷങ്ങളുടെ പരമ്പരാഗത കലകളുടെയും കരകൗശല വസ്തുക്കളുടെയും സമ്പന്നമായ പൈതൃകം സംരക്ഷിക്കുന്നതിനായി USTTAD  പദ്ധതി ഔപചാരികമായി 2015 മെയ് 14-ന് ആരംഭിച്ചു. 2016-17 മുതൽ പദ്ധതിയുടെ ഒരു ഘടകമായി ഹുനാർ ഹാത്ത് നടപ്പിലാക്കിയിട്ടുണ്ട്.
പ്രധാനമന്ത്രി ജൻ വികാസ് കാര്യക്രം .
2021-22 സാമ്പത്തിക വർഷം മുതൽ 2025-26 വരെയുള്ള 15-ാം ധനകാര്യ കമ്മീഷൻ കാലയളവിൽ തുടരുന്നതിന് 2021-22 ൽ ,പുതുക്കിയ പിഎംജെവി കെ ഗവൺമെന്റ് അംഗീകരിച്ചു. പുതുക്കിയ പിഎംജെവികെ പദ്ധതി എല്ലാ അഭിലാഷ ജില്ലകളും ഉൾപ്പെടെ രാജ്യത്തെ എല്ലാ ജില്ലകളിലും നടപ്പാക്കും.
ദേശീയ ന്യൂനപക്ഷ കമ്മീഷൻ.
കേരളം ഉൾപ്പെടെയുള്ള പതിനെട്ട് ഗവൺമെന്റുകൾ / കേന്ദ്ര ഭരണ പ്രദേശങ്ങൾ ന്യൂനപക്ഷങ്ങൾക്കായി കമ്മീഷനുകൾ രൂപീകരിച്ചിട്ടുണ്ട്.
സെൻട്രൽ വഖഫ് കൗൺസിൽ
റിപ്പോർട്ട് ചെയ്ത കാലയളവിൽ, കേന്ദ്ര ന്യൂനപക്ഷകാര്യ മന്ത്രി ശ്രീമതി. സ്മൃതി സുബിൻ ഇറാനിയാണ് സെൻട്രൽ വഖഫ് കൗൺസിലിന്റെ എക്സ് ഒഫീഷ്യോ ചെയർമാൻ.
ഹജ് തീർത്ഥാടനം 2022.
സൗദി അറേബ്യയിലെ ഹജ് 2022 പ്രവർത്തനങ്ങൾ വിജയകരമായി പൂർത്തിയാക്കി,79,200 ഇന്ത്യൻ തീർഥാടകർ  രണ്ട് വർഷത്തെ ഇടവേളയ്ക്ക് ശേഷം ഹജ് നിർവഹിച്ചു. ഒരു പ്രത്യേക ടോൾ ഫ്രീ നമ്പറും വാട്ട്സ്ആപ്പ് നമ്പറും ഒപ്പം ഓൺലൈൻ പരാതി പരിഹാര സംവിധാനവും ഇന്ത്യൻ തീർഥാടകർക്ക് എന്തെങ്കിലും പ്രശ്നങ്ങളും ആശങ്കകളും ഉണ്ടായാൽ ഉടനടി പരിഹരിക്കുന്നതിന് മുഴുവൻ സമയവും പ്രവർത്തിച്ചു.
സൗദി അറേബ്യയിൽ നിന്നുള്ള ഏറ്റവും പുതിയ മാർഗ്ഗനിർദ്ദേശങ്ങൾ തീർത്ഥാടകരിൽ എത്തിക്കുന്നതിന്, ഇന്ത്യൻ തീർത്ഥാടകർക്കായി മലയാളം ഉൾപ്പെടെ നാല് ഭാഷകളിലായി ഒരു പരിശീലന വീഡിയോ തയ്യാറാക്കി. ഏകദേശം 70000പേരാണ് ഇത് പ്രയോജനപ്പെടുത്തിയത്
ഹാജിമാർക്ക് പ്രയോജനപ്പെടുന്ന വിധത്തിൽ"ഇന്ത്യൻ ഹാജി ഇൻഫർമേഷൻ സിസ്റ്റം" എന്ന മൊബൈൽ ആപ്ലിക്കേഷനും വികസിപ്പിച്ചെടുത്തിട്ടുണ്ട്.
കൂടുതൽ വിവരങ്ങൾക്ക് ലിങ്ക് സന്ദർശിക്കുക
(SKY
പ്രധാനമന്ത്രിയുടെ ഓഫീസ്
പ്രതിരോധ, ഏറോസ്പേസ് മേഖല ഉത്തേജിപ്പിക്കുന്നതിനുള്ള പോംവഴികള് ആലോചിക്കുന്നതിനായി പ്രധാനമന്ത്രി യോഗം വിളിച്ചു
കോവിഡ്- 19ന്റെ പശ്ചാത്തലത്തില് സമ്പദ്വ്യവസ്ഥയ്ക്ക് ഉത്തേജനം പകരുന്നതിനായി, സായുധ സേനയുടെയും പ്രതിരോധ മേഖലയിലെ മുന്നേറ്റങ്ങളുടെയും ഹ്രസ്വകാല, ദീര്ഘകാല ആവശ്യങ്ങള് നിറവേറ്റുന്നതിനായി കരുത്താര്ന്നതും സ്വാശ്രയത്വപൂര്ണവുമായ പ്രതിരോധ വ്യവസായം ഇന്ത്യയില് ഉറപ്പാക്കുന്നതിനുള്ള പരിഷ്കാരങ്ങളെ കുറിച്ചു ചര്ച്ച ചെയ്യാന് പ്രധാനമന്ത്രി നരേന്ദ്ര മോദി വിശദമായ യോഗം വിളിച്ചുചേര്ത്തു. യുദ്ധ സാമഗ്രികള് നിര്മിക്കുന്ന തൊഴില്ശാലകളുടെ നവീകരണവും പ്രവര്ത്തനവും, സംഭരണത്തിനുള്ള നടപടിക്രമങ്ങള് ക്രമപ്പെടുത്തല്, ശ്രദ്ധാപൂര്വം വിഭവങ്ങള് ലഭ്യമാക്കല്, ഗവേഷണ-വികസന രംഗത്തു നവീനാശയങ്ങള് പ്രോല്സാഹിപ്പിക്കല്, നിര്ണായകമായ പ്രതിരോധ സാങ്കേതിക വിദ്യയിലേക്കു നിക്ഷേപം ആകര്ഷിക്കല്, കയറ്റുമതി പ്രോല്സാഹിപ്പിക്കല് എന്നീ കാര്യങ്ങള് ചര്ച്ച ചെയ്യപ്പെട്ടു.
സ്വാശ്രയത്വവും കയറ്റുമതിയും സാധ്യമാക്കുക എന്ന രണ്ടു ലക്ഷ്യങ്ങള് നേടിയെടുക്കുന്നതിനായി പൊതു, സ്വകാര്യ മേഖലകളുടെ സജീവ പങ്കാളിത്തത്തോടെ ഉല്പാദനത്തിനായുള്ള രൂപകല്പന മുതല് പ്രതിരോധ, ഏറോസ്പേസ് മേഖലകളിലെ മുന്നിര രാജ്യങ്ങളില് ഒന്നായി ഇന്ത്യയെ മാറ്റിയെടുക്കുന്നതിനാണു പ്രധാനമന്ത്രി ഊന്നല് നല്കിയത്. പ്രതിരോധ മേഖലയിലേക്ക് ആഭ്യന്തര, വിദേശ നിക്ഷേപം ആകര്ഷിക്കുന്നതിനുള്ള നിര്ദിഷ്ട പരിഷ്കാരങ്ങള് അദ്ദേഹം പരിശോധിച്ചു.
പ്രതിരോധ മേഖലയിലെ ചെലവു ഫലപ്രദമാക്കണമെന്നും സമ്പാദ്യം തന്ത്രപ്രധാന പ്രതിരോധ മൂലധനം ആര്ജിക്കുന്നതിനായി ഉപയോഗിക്കപ്പെടണമെന്നും ചര്ച്ചയില് വ്യക്തമാക്കപ്പെട്ടു. പ്രതിരോധ സംഭരണ നടപടികള്, അനുയോജ്യമായ നയങ്ങള്, യന്ത്രഭാഗങ്ങള് തദ്ദേശീയമായി നിര്മിക്കല്, സാങ്കേതികവിദ്യാ കൈമാറ്റം, ഇന്ത്യയില് ഉല്പാദന സൗകര്യം ഒരുക്കുന്നതിനായി ആഗോള ഒ.ഇ.എമ്മുകള് ആകര്ഷിക്കല്, രാജ്യാന്തര വിതരണ ശൃംഖലയിലുള്ള നമ്മുടെ സാന്നിധ്യം വികസിപ്പിക്കല് എന്നീ കാര്യങ്ങളും ചര്ച്ച ചെയ്യപ്പെട്ടു. പ്രതിരോധ സാമഗ്രികളുടെ ഉല്പാദനത്തില് ആഗോള തലത്തില് ഒന്നാമതെത്താന് ഇന്ത്യക്കു മേന്മയാര്ന്നതും അത്യാധുനികവുമായ സാമഗ്രികളും സംവിധാനങ്ങളും കയറ്റുമതി ചെയ്യാന് സാധിക്കണമെന്നു ചൂണ്ടിക്കാണിക്കപ്പെട്ടു.
ഇറക്കുമതി കുറയ്ക്കണമെന്നു നിര്ദേശിച്ച പ്രധാനമന്ത്രി, നൂതന പ്രതിരോധ സാമഗ്രികള് രൂപകല്പന ചെയ്യുന്നതിനും വികസിപ്പിക്കുന്നതിനും ഉല്പാദിപ്പിക്കുന്നതിനുമായി 'മെയ്ക്ക് ഇന് ഇന്ത്യ' വഴി ആഭ്യന്തര ഉല്പാദന ശേഷി മുന്നോട്ടു കൊണ്ടുപോകണമെന്നു നിര്ദേശിച്ചു. പ്രതിരോധ ഉല്പന്നങ്ങള് കയറ്റുമതി ചെയ്യുന്നതിനും ആഗോള പ്രതിരോധ ഉല്പന്ന മൂല്യ ശൃംഖലയില് വ്യാവസായിക പങ്കാളിത്തം നേടുന്നതിനുമുള്ള മുന്നേറ്റങ്ങള്ക്ക് ഊന്നല് നല്കിയാണ് അദ്ദേഹം സംസാരിച്ചത്. ഗവേഷണവും വികസനവും പ്രോല്സാഹിപ്പിക്കുന്നതും നൂതനാശയങ്ങള് അംഗീകരിക്കപ്പെടുന്നതും ഇന്ത്യന് ഐ.പി. ഉടമസ്ഥത സൃഷ്ടിക്കുന്നതുമായ പരിസ്ഥിതി യാഥാര്ഥ്യമാക്കപ്പെടണമെന്നും ചൂണ്ടിക്കാണിച്ചു.
പ്രതിരോധ മന്ത്രിയും ആഭ്യന്തര മന്ത്രിയും ധനകാര്യ മന്ത്രിയും ധനകാര്യ സഹമന്ത്രിയും മുതിര്ന്ന കേന്ദ്ര ഗവണ്മെന്റ് ഉേേദ്യാഗസ്ഥരും യോഗത്തില് പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 188.55 കോടിയിലധികം വാക്സിന് ഡോസുകള്
ഉപയോഗിക്കാത്ത 17.47 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,88,55,67,715
ബാക്കിയുള്ളത്
17,47,01,726
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 188.55 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.47 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(-- ND --
പ്രധാനമന്ത്രിയുടെ ഓഫീസ്
വെല്ലുവിളിനേരിടുന്ന ഈ കാലത്ത് ഇന്ത്യ-ബ്രസില് പങ്കാളിത്തം എപ്പോഴത്തേക്കാളും ശക്തം: പ്രധാനമന്ത്രി
വെല്ലുവിളി നേരിടുന്ന ഈ കാലത്ത് ഇന്ത്യാ-ബ്രസീല് പങ്കാളിത്തം എപ്പോഴത്തേക്കാളും ശക്തമാണെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു. ബ്രസീലിന് ഹൈഡ്രോക്സിക്ലോറോക്വിൻ നല്കാനുള്ള തീരുമാനത്തിന് നന്ദിപ്രകടിപ്പിച്ചുകൊണ്ടുള്ള ബ്രസീലിയന് പ്രസിഡന്റ ജൈര് എം. ബോള്സനാരോയുടെ ട്വീറ്റിന് മറുപടി നല്കുകയായിരുന്നു പ്രധാനമന്ത്രി ശ്രീ നരേന്ദ്രമോദി.
''ഈ മഹാമാരിക്കെതിരെയുള്ള മനുഷ്യവര്ഗ്ഗത്തിന്റെ പേരാട്ടത്തില് സംഭാവന നല്കാന് ഇന്ത്യ പ്രതിജ്ഞാബദ്ധമാണ്'', പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ശ്രീ ഗുരു ഗ്രന്ഥ സാഹിബ് ജിയുടെ പ്രകാശ് പുരബിന്റെ ശുഭവേളയിൽ പ്രധാനമന്ത്രി ആശംസകൾ നേർന്നു
ശ്രീ ഗുരു ഗ്രന്ഥ സാഹിബ് ജിയുടെ പ്രകാശ് പുരബിന്റെ ശുഭവേളയിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും, പ്രത്യേകിച്ച് സിഖ് സമൂഹത്തിന് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
"ഇന്ന്, ശ്രീ ഗുരു ഗ്രന്ഥ് സാഹിബ് ജിയുടെ പ്രകാശ് പുരബിന്റെ ശുഭമായ അവസരത്തിൽ എല്ലാവർക്കും, പ്രത്യേകിച്ച് സിഖ് സമൂഹത്തിന് എന്റെ ആശംസകൾ. ശ്രീ ഗുരു ഗ്രന്ഥ സാഹിബ് ജിയുടെ വിശുദ്ധ അനുശാസനങ്ങൾ ദശലക്ഷക്കണക്കിന് ആളുകൾക്ക് ശക്തി നൽകുകയും നമ്മുടെ സമൂഹത്തെ കൂടുതൽ നീതിപൂർവകവും, അനുകമ്പയുള്ളതും എല്ലാവരേയും ഉൾക്കൊള്ളുന്നതാക്കുകയും ചെയ്യുന്നു. "
--ND--
Today, on the auspicious occasion of the Parkash Purab of Sri Guru Granth Sahib Ji my greetings to everyone, particularly the Sikh community. The holy teachings of the Sri Guru Granth Sahib Ji give strength to millions and make our society more just, inclusive and compassionate.
— Narendra Modi  August 28, 2022
ਸਿੱਖ ਕੌਮ ਤੇ ਸਮੁੱਚੀ ਸਾਰੀ ਲੋਕਾਈ ਨੂੰ ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦੇ ਪਹਿਲੇ ਪ੍ਰਕਾਸ਼ ਪੁਰਬ ਦੀਆਂ ਲੱਖ ਲੱਖ ਵਧਾਈਆਂ। ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦੀਆਂ ਸਿੱਖਿਆਵਾਂ ਸਾਨੂੰ ਇੱਕ ਚੰਗਾ ਇਨਸਾਨ ਤੇ ਦੂਜਿਆਂ ਦੇ ਹਮਦਰਦ ਬਣਨਾ ਸਿਖਾਉਂਦੀਆਂ ਹਨ ਜੋ ਸਾਡੇ ਜੀਵਨ ਪੱਧਰ ਨੂੰ ਉੱਚਾ ਚੁੱਕਣ ਵਿੱਚ ਸਹਾਈ ਹੁੰਦੀਆਂ ਹਨ।
— Narendra Modi  August 28, 2022
(ਇਸ ਪਾਵਨ ਦਿਹਾੜੇ ਮੌਕੇ ਆਓ ਗੁਰੂ ਗ੍ਰੰਥ ਸਾਹਿਬ ਜੀ ਦੇ ਦੱਸੇ ਰਾਹਾਂ ‘ਤੇ ਚੱਲੀਏ ਤੇ ਆਪਣੀ ਜ਼ਿੰਦਗੀ ਸਫ਼ਲ ਬਣਾਈਏ।
— Narendra Modi  August 28, 2022